stanford-oval/wikipedia huggingface dataset:
עיצוב
עיצוב ישראלי

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
לעיצוב ישראלי שורשים בארצות הגולה מהם הגיעו העולים לישראל (בעיקרם אירופה, אמריקה ואפריקה). ב-1955 החליטה ממשלת ישראל לפנות אל משלחת הסיוע האמריקנית בתל אביב בנושא עיצוב. המשלחת הציעה שתי דרכים לקידום עיצוב בישראל, לפי הדגם האמריקני. דרך ראשונה – הקמת משרד לעיצוב תעשייתי, שבו יוכשרו מעצבים מקומיים תוך מתן ייעוץ לתעשייה המקומית. המשרד קם בשותפות עם משרדם האמריקני של מיולר-מונק, ויוזכר בהיסטוריה כ"המשרד הישראלי לעיצוב המוצר" Israel Product Design Office – IPDO.
לניהול המשרד מונו פול קרטנר ומוטי רוטנברג האמריקנים, והישראלים נתנאל כהן ואריה לביא שלמדו עיצוב בארצות הברית ועלו ארצה. אליהם גויסו 18 מקומיים בעלי רקע קרוב לעיצוב (אדריכלות, גרפיקה), ביניהם אריה סולומון ונתן קירפיצ'ניקוב. המשרד נתן שירותים מעטים לתעשייה שהסכימה לשלם תמורתם פרוטות. אחרי שישה חודשים האמריקנים נואשו ושבו לביתם. המשרד נסגר, ורק עשרה מבין "המגויסים" סיימו את ההשתלמות (שלושה מביניהם בלבד נשארו בארץ) ויצאו להתמודד עם התעשייה הישראלית, שלא הבינה מה רוצים ממנה.
דרך השנייה לקידום העיצוב ננקטה גם היא ב-1955, שבה נוצר קשר מקצועי בין המכון לאמנות של בוסטון והטכניון של חיפה. בעקבות אותו קשר הגיע לישראל מבוסטון מעצב תעשייתי אמריקני, ג'ון צ'יני. הוא לימד מעט בפקולטה לארכיטקטורה בטכניון וייסד שלוחת לימודי-חוץ של הטכניון בתל אביב, להוראת עיצוב. בשיתוף עם פרופ' אהרון קשטן, הקים את "המכון לעיצוב המוצר" שהיה מאוחר יותר המכון לאריזה, ויזם כמה תחרויות עיצוב, שהביאו מקצת מבשורת העיצוב לקהל הרחב. צ'יני התגורר בארץ כמה שנים, ותרם תרומה משמעותית לתודעת העיצוב התעשייתי בישראל. בעקבותיו, קמו משרדי עיצוב עצמאיים ומפעלי תעשייה התרגלו (לאט, אומנם) לצירוף מעצבים לצוותי הפיתוח של מוצריהם.
בשנות ה-60' של המאה הקודמת התחיל ארטור גולדרייך ללמד בבצלאל עיצוב פנים. אחרי מלחמת ששת הימים החלו לימודי עיצוב. אל גולדרייך הצטרף פרופסור אורח, לן סינגר, שלימד במכון הטכנולוגי של שיקגו. ב-1973 סיים המחזור הראשון את לימודי העיצוב התעשייתי.
אך לבצלאל קמו מתחרים. נציג משרד המסחר והתעשייה בהנהלת המכון לעיצוב ביקש לעצמו שליטה על העיצוב בישראל, ושכנע את הנהלת אוניברסיטת תל אביב לפתוח בחולון חוג לעיצוב, בראשות יוסף ראוך. כמה חודשים אחר פתיחתו עזב ראוך, והרברט טירנאור, אז יו"ר האיגוד של המעצבים האמריקנים, בא עם משפחתו לישראל למשך שנה. עם עזיבתו, השאיר במקומו זוג מעצבים מארצות הברית אירווין והלן שכטר, ששמו דגש על עיצוב מעשי ועל קליטת בוגרי החוג לעיצוב בתעשייה, לעומת המגמה של בצלאל שהייתה "לדבר אודות עיצוב".
כיום יש חברות ישראליות רבות ומעצבי פנים המספקים שירותים מודרניים לעיצוב הבית לאדריכל הבית, הדירה והמשרד, והבהן משתמשים המעצבים במחשוב ייעודי מתקדם. בחברות עובדים במהלך פרויקט עיצובי על תכנון המשימה, גודל זמין של שטח, פונקציות, תקציב, סגנון של עיצוב, והגמר של הפרויקט.
בעשור האחרון מדורים וכתבי עת דיגיטליים העוסקים בעיצוב וסיקור של עיצוב ישראלי: "פורטפוליו" ו"דיזיין זום".
לימודי עיצוב בישראל

בישראל ניתן ללמוד את מקצועות העיצוב השונים במגוון מסלולים, כחלק מלימודי תואר ראשון ושני אקדמי או כלימודי תעודה.
בצלאל אקדמיה לאומנות ועיצוב ירושלים
שנקר – בית ספר גבוה להנדסה ולעיצוב
HIT מכון טכנולוגי חולון
המכללה האקדמית הדסה ירושלים
המרכז האקדמי לעיצוב ולחינוך ויצו חיפה
סמינר הקיבוצים
המסלול האקדמי המכללה למינהל
מוסררה בית הספר הרב תחומי לאמנות וחברה ע"ש נגר
מנשר לאמנות
מכון אבני
ראו גם

מוזיאון העיצוב חולון
הערות שוליים

↑  כנסת ישראל, חוק העיצובים, ‏2017
1 2  רשות הפטנטים, סימני המסחר והעיצובים, עיצובים, ‏6.7.2020
↑  פורטפוליו
↑  דיזיין זום
| --- | --- |
בקרת זהויות :  NLI: 987007550393305171  BNE: XX527044  GND: 4011510-0  HDS: 011172  LCCN: sh85037197  NDL: 00561494  NKC: ph114303 
לעיתים עיצוב גרפי הוא חסר סממני זהות ונושא תפקיד שימושי של העברת אינפורמציה. בתמונה - סמלים גרפיים על שילוט בגנים לאומיים של ארצות הברית.
נעל של סלבטורה פראגמו
רחוב הסהר המלכותי בעיר באת' שבאנגליה שתוכנן על ידי ג'ון ווד הבן. דוגמה לעיצוב עירוני חדשני מסוף המאה ה-18, המשלב עקרונות אסתטיים עם תכנון עירוני חדש.
יגואר F-Type
דוגמן אופנתי על המסלול, המאה ה-21
כיסא בעיצוב Eames
שפרה קורנפלד

| --- | --- |

קורנפלד, 2018
 לידה:  9 בדצמבר 1980 (בת 43) ירושלים, העיר העתיקה, ישראל 
 מדינה:  ישראל ישראל
 מקום לימודים:  בצלאל אקדמיה לאמנות ועיצוב ירושלים 
 שפות היצירה:  עברית 
 בן או בת זוג:  מולי שגב 
 מספר צאצאים:  2
 
אסי עזר (ימין) וארז טל (שמאל) מכריזים על שפרה קורנפלד כזוכת העונה הראשונה של "האח הגדול", 2008
שפרה קורנפלד (נולדה ב-9 בדצמבר 1980) היא מנחת טלוויזיה, שדרנית רדיו, בעלת טור, תסריטאית וסופרת ישראלית. זוכת העונה הראשונה של תוכנית המציאות "האח הגדול".
ביוגרפיה

קורנפלד נולדה, גדלה והתחנכה ברובע היהודי בירושלים למשפחה חרדית, ולה שבעה אחים ואחיות ובהם יוצרים נוספים. אביה הוא רב חוזר בתשובה מישיבת התפוצות שבהר ציון. אחיה הוא הטיפוגרף, אברהם קורנפלד. כנערה, התגרשו הוריה. מאוחר יותר חלק גדול מבין קרוביהם, לרבות קורנפלד עצמה, בחרו לצאת בשאלה.
התגייסה לצה"ל, שם שירתה כלוחמת וכמ"כית במג"ב.
לה תואר ראשון בעיצוב תעשייתי מבצלאל אקדמיה לאמנות ועיצוב ירושלים.
בטרם נכנסה לתוכנית המציאות "האח הגדול", התמודדה בשעשועון "השעון" בהנחיית גיורא חמיצר, ואף עבדה כדיילת באל על.
קריירה

ב-1 בספטמבר 2008 החלה להשתתף בתוכנית המציאות "האח הגדול" בזכיינית קשת שבערוץ 2. ב-16 בדצמבר הוכתרה כמנצחת העונה הראשונה של התוכנית, וזכתה בפרס הגדול של מיליון ש"ח.
ב-2008, לאחר זכייתה בתוכנית, החלה להגיש בערוץ 2 את תוכנית הבוקר "יום חדש" לצד לינוי בר-גפן.
קורנפלד כתבה טור אישי בשבועון "לאִשה".
השתתפה בתוכנית "עושות חג" ששודרה ב-yes, לצדן של מרב בטיטו, רביטל ויטלזון-יעקבס ודפנה לוסטיג.
ב-2009, לתחילת שידורי התוכנית "האח הגדול VIP‏ 1", הגישה קורנפלד תוכנית ספיישל על "האח הגדול" בשם "המפורסמים באים". בנוסף בשנה זו, השתתפה בתפקיד אורח ב"ארץ נהדרת" (התוכנית שיצר בן זוגה שגב).
ב-2009 הגישה את תוכנית הרדיו "ציפורי לילה" בגלי צה"ל, לצד קובי אריאלי.
ב-2010 הייתה תסריטאית של התוכנית "מה קורה" בערוץ 2 של קשת, בהנחייתה של לינוי בר-גפן.
בשנת 2012 הוציאה לאור את ספר הביכורים שלה, "החצי השני של הלילה".
מנובמבר 2012 למרץ 2014 כתבה טור שבועי בעיתון "מעריב".
ב-2017 הצטרפה לצוות המנחות של התוכנית היומית "מועדון תרבות" בערוץ כאן 11, לצדן של אסתר רדא, דפנה לוסטיג ולוסי איוב. חרף ביטולה של התוכנית, עדיין הצליחה לזכות בטקס פרסי הטלוויזיה 2017 (ששודר ב-2018) בקטגוריית "תוכנית התרבות הטובה ביותר."
בשנת 2022 יצא לאור ספרה השני, "אין מקום כזה".
בשנת 2023 קריינה הֶסְכֵּת בן חמישה פרקים בעריכת גיא בן נון שעסק בגנבת אוסף השעונים מהמוזיאון לאמנות האסלאם.
חיים אישיים

מאז 2008 היא בזוגיות עם המפיק מולי שגב. ב-2011 נולדה להם בת משותפת. ביוני 2011 הם התחתנו בנישואים אזרחיים בניו יורק. ב-2014 נולדה בתם השנייה.[דרוש מקור]
הערות שוליים

↑  בספרה 'החצי השני של הלילה', סיפרה קורנפלד על סוג של חיים כיתתיים, כולל שימוש בסמים, שהתקיימו בישיבת התפוצות שנאספו אליה יהודים אמריקאים חוזרים בתשובה.
↑  עכבר העיר און ליין, שפרה קורנפלד היא הזוכה של "האח הגדול", באתר הארץ, 16 בדצמבר 2008
↑  ספי קצב, ‏האחות הגדולה: שפרה קורנפלד מצטרפת למעריב, באתר ‏מאקו‏, 14 בנובמבר 2012
↑  שגיא בן-נון‏, "פאודה" היא הזוכה הגדולה בטקס פרסי הטלוויזיה 2018, באתר וואלה, 9 במרץ 2018
↑   עמרי הרצוג, "אין מקום כזה": שפרה קורנפלד לא משאירה מקום לקוראים, באתר הארץ, 20 באוקטובר 2022
↑  פודקאסט שוד השעונים הגדול, באתר ספוטיפיי
↑  ערן סויסה, מולי ושפרה התחתנו בחשאי, באתר nrg‏, 20 ביוני 2011
ערן בר-און, מזל טוב: מולי שגב ושפרה קורנפלד חתן-כלה, באתר ynet, 20 ביוני 2011
| --- | --- |
בקרת זהויות :  NLI: 987007292282005171  BnF: cb166669784 (data)  ISNI: 0000 0003 7529 3584  LCCN: n2012058021  VIAF: 251626699   WorldCat (עם VIAF): 251626699
מבוך היגיון

מבוך היגיון או מבוך עם חוקים הוא סוג של חידת היגיון עם כל ההיבטים של חידת סיור שנמצא מחוץ לקטגוריה של מבוך טיפוסי. למבוכים אלה יש חוקים מיוחדים, לעיתים ביניהם כל מיני תנאים של המבוך או של ה"נווט" במבוך. בין מבוכי היגיון פופולריים אפשר למצוא מבוכים עם אפשרות הטיה ועוד תכסיסים חדשים המגדילים את מורכבות המבוך, לפעמים עד כדי כך שעל המבוך להיות מתוכנן בידי מחשב כדי למנוע מקרים של מעברים כפולים. דוגמאות נוספות למבוכי היגיון:
מבוכי שטח, בהם שטח האריחים בהם מתקדמים בכל צעד חייב לגדול ולקטון לסירוגין בכל צעד.
מבוכי קוביות, בהם קובייה נזרקת על גבי תאים על פי כללים שונים.
מבוכי מספרים, בהם מנווטים בתוך טבלת מספרים בה כל מספר בריבוע מציין את מספר הצעדים הבא שיש לצעוד.
מבוכים רב-מצביים, בהם חוקי הניווט משתנים בהתאם לצורה בה ניווטו עד אותה נקודה.
ויקטור פסולקו

ויקטור ואסילייביץ' פסולקו (ברוסית: Ви́ктор Васи́льевич Пасу́лько; נולד ב-1 בינואר 1961) הוא כדורגלן עבר סובייטי-אוקראיני, ששיחק בעמדת הקשר. לאחר פרשה ממשחק פעיל הפך למאמן.
ביוגרפיה

ויקטור פסולקו נולד בעיירה אילניציה שבזקרפטיה (אז בתחומי ברית המועצות וכיום באוקראינה). התחנך בבית ספר לכדורגל באירשבה. בשנת 1978 צורף לסגל של קבוצת הוברלה אוז'הורוד. בשנת 1982 עבר לקבוצת צ'רנומורץ אודסה מהליגה הבכירה בברית המועצות. בשנת 1986 עבר לספרטק מוסקבה, שם שיחק במשך 4 עונות, וזכה עם הקבוצה פעמיים באליפות ברית המועצות. בשנת 1988 זומן לנבחרת ברית המועצות. ב־20 בפברואר 1988 שיחק את משחקו הראשון במדי הנבחרת - משחק ידידות נגד נבחרת איטליה. פסולקו נכלל בסגל הנבחרת לקראת טורניר יורו 1988. לקח חלק בשני משחקים במהלך הטורניר - משחק נגד אנגליה בשלב הבתים, בו הבקיע שער, ובמשחק הגמר נגד הולנד. לאחר הטורניר לא זומן יותר לנבחרת.
בשנת 1990 עזב פסולקו את ברית המועצות ונסע לגרמניה להיבחן בקבוצת קרלסרוהה, אך מאמנה לא התרשם מיכולתו והוא לא הוחתם בקבוצה. בעת שהייתו בגרמניה קיבל פסולקו הצעה מקבוצת פורטונה קלן ששיחקה בבונדסליגה השנייה. הוא חתם על חוזה ל-3.5 שנים והקבוצה שילמה לספרטק מוסקבה חצי מיליון מארק גרמני תמורת כרטיס השחקן שלו. בשנת 1993 עבר פסולקו לקבוצה אחרת מהבונדסליגה השנייה - איינטרכט בראונשווייג. הוא שיחק בה במשך 3 עונות, ובתום העונה השלישית ירדה הקבוצה ליגה ונאלצה לסיים את ההתקשרות עם פסולקו מסיבות כלכליות.
ויקטור פסולקו נשאר בגרמניה. הוא עבד כמאמן-שחקן בקבוצות מהליגה החמישית בגרמניה. בשנת 2002, קיבל במפתיע הזמנה לאמן את נבחרת מולדובה. הוא אימן את הנבחרת במשך שלוש שנים, ולא הגיע איתה להישגים כלשהם. בשנת 2006, במשך כמה חודשים, אימן את חזר לנצ'ראן מהליגה האזרית. לאחר מכן שב לגרמניה וחזר לאמן קבוצה מהליגה החמישית. בשנת 2008 אימן קבוצת שורטאן מדרום אוזבקיסטן. בשנת 2010 עבר לקזחסטן - הוא אימן תחילה את קבוצת אטיראו ולאחר מכן את אורדבסי שימקנט. בשנת 2011 הוביל את אורדבסי לזכייה בגביע קזחסטן, ובשנת 2014 עזב את הקבוצה.
הוא עבר לאיטליה, שם במשך כמה חודשים אימן את קבוצת אורלנדינה מהסרייה ד' (הליגה החמישית בחשיבותה באיטליה). אך נאלץ לעזוב אותה לאחר שהמועדון נקלע לבעיות פיננסיות. בהמשך אימן קבוצת רודנז' 91 מלוקסמבורג. בשנת 2017 נסע שוב לקזחסטן, כדי לאמן את קבוצת אוקז'טפס. הוא פוטר מתפקידו כעבור ארבעה חודשים, מאחר שקבוצתו ירדה למקום האחרון בליגה.
תארים > כשחקן

מקום שני באליפות אירופה – 1988
אליפת ליגת העל הסובייטית – 1987, 1989
תארים > כמאמן

גביע קזחסטן - 2011
הסופר קאפ הקזחי - 2012
דוקטור הו - מפלצות

הערך הבא מפרט על סוגי חייזרים ויצורים בלתי אנושיים מהסדרה המקורית ומסדרת המשך של דוקטור הו.
מופיעים בכל הפרקים > אדון זמן

יליד הכוכב "גאליפריי" – כוכב שתרבותו היא העתיקה ביותר בעולם. אדוני הזמן הם דמויי אדם – אך בעלי שני לבבות. בנוסף, כאשר הם גוססים והולכים ל'מותם', יש להם מעין דרך "לרמות את המוות" (כך הדוקטור מכנה את זה) – ולשנות את מראהם החיצוני – תהליך הנקרא "התחדשות" ומאפשר להם להמשיך לחיות, אך בגוף אחר. פגיעה חזקה באדון זמן באמצע תהליך זה, תגרום בדרך כלל למותו. בעיקר מסיבה זו, גופו והרכב גופו של אדון זמן נחשב לקסום ותרבויות שלמות היו מוכנות לעשות הכל כדי לקבל תא מגופו, כפי שהדוקטור מנסח. ליבת הכוכב "גאליפריי" מאפשרת לכל אדון זמן להתחדש 13 פעמים בלבד – ולאחר מכן הוא מובא למשפט, ושם נקבע האם הוא ילך אל מותו הסופי, או יזכה להמשיך לחיות. לאדוני הזמן ניתנת פעם אחת בחייהם הזדמנות להביט אל ליבה של מערבולת הזמן – דבר אשר על כל אחד מהם יכול להשפיע באופן שונה. הטכנולוגיה הבולטת ביותר שפותחה על ידי אדוני הזמן, היא טכנולוגיית ההגדלה הפנימית (מעבר בין-ממדים) – כאשר גוף מסוים מכיל בתוכו יותר מרחב מאשר שהוא נראה מבחוץ.
הדוקטור, גיבור הסדרה, הוא אדון זמן ומופיע בכל הפרקים. המאסטר, אדון זמן אחר שהשתגע (ומופיע עוד בסדרה הישנה) והפך להיות נבל – הופיע בשלישיית הפרקים 11–13 בעונה 3 "אוטופיה", "קול התופים", "אחרון אדוני הזמן" וכן בשני הספיישלים "סוף הזמן" – שם הופיעו גם אדוני זמן אחרים מהכוכב גאליפריי.
מופיעים בכל הפרקים > הטארדיס דגם 40

מכונת זמן שמסוגלת לנוע בזמן ובמרחב באופן חופשי וללא הגבלה. נגנבה מגאליפריי בידי הדוקטור. ספינה בעלת כוח רב שמסוגלת לשאת משאות כבדים ולעוף אפילו כנגד חורים שחורים. הטארדיס היא ישות חיה כפי שמתגלה בעונה 6 פרק 4 – "אשת הדוקטור". בפרק לפני כן – "קללת הנקודה השחורה", מתגלה כי הטארדיס יכולה להיפצע ולהיפגע. הטארדיס יכולה לשמש גם כמכונת פרדוקס – מכונה שמסוגלת לקיים פרדוקסים בזמן (כגון פרדוקס הסבא).
הסדרה המקורית > מפלצות העונה הראשונה > דאלקים

הדאלקים הם יצורים מהונדסים גנטית מהכוכב סקארו. הם נוצרו על ידי המדען דאברוס, בעת שבני עמו, הקלאדים, היו במלחמה בת אלף שנים עם הגזע הדומיננטי השני שחי על הכוכב, הת'אלים. הדאלקים הם גזע אגרסיבי וחסר רחמים שדוגל באידאולוגיה המזכירה את זו של הגזע הארי; מבחינת הדאלקים, כל יצור שהוא לא דאלק נחשב נחות מהם צריך למות. הם האויבים הגדולים ביותר של הדוקטור, ועד עתה הם נתקלו בכל התגלמות שלו. שתי "זרועותיהם" הם אקדח לייזר וכלי כלשהו נוסף (לרוב אמצעי אחיזה בוואקום דמוי פומפה). יוצר הדאלקים, טרי ניישן, ציין שהוא אף ביסס את דמותם של הדאלקים על הנאצים, שאיימו על חייו כאשר היה ילד בזמן מלחמת העולם השנייה. הם הופיעו לראשונה בעלילה השנייה של הסדרה, "הדאלקים", ומאז הופיעו לא פחות מעשרים ושש פעמים כאויבים ראשיים, ועוד שלוש עשרה פעמים כאויבים "אורחים". באמצע שנות ה-60, הופקו שני עיבודים קולנועיים לשתי עלילות הדאלקים הראשונות בסדרה.
הסדרה המקורית > מפלצות העונה הראשונה > וורדים

הוורדים הם חייזרים מהכוכב מארינוס. בעבר הרחוק של הכוכב, אנשיו בנו מחשב על, בשם "התודעה של מארינוס", כדי שישמש שופט ובורר גדול וחכם. השנים עברו, והמחשב תוכנת מחדש כדי שיוכל לשלוט במוחות של כל יצורי הכוכב, וימנע מכל מתיישבי הכוכב לחשוב או לבצע דברים כנגד שאר המתיישבים. חמישה מפתחות השולטים במחשב פוזרו ברחבי הכוכב, והוורדים ניסו למצוא את כולם על מנת לעצור את המחשב ולהשיג את חשיבתם החופשית בחזרה. אך כאשר הם מצאו את הדרך לשחרר עצמם, הם גם גילו שבנוסף הם יוכלו לשלוט על המוחות של כל יושבי הכוכב כאשר הם ישיגו שליטה על המחשב. לבסוף, מנהיג הוורדים, יארטק, מצא את אחד מהמפתחות וניסה לפתוח איתו את התודעה, אך המפתח היה שגוי והמחשב התפוצץ, וכך כל המוחות על הכוכב השתחררו. הוורדים הופיעו בעלילה החמישית בעונה הראשונה, "המפתחות של מארינוס", וכמו כן גם במספר סיפורים במדיות אחרות.
הסדרה המקורית > מפלצות העונה הראשונה > מורפו

המורפו הם יצורים שנראים כמו מוחות חסרי גוף. הם שלטו על העיר מורפוטרון שעל כוכב מארינוס. לאחר שהמורפו כבשו את העיר, הם שעבדו את כל תושביה כדי שיעשו כרצונם. הם הופיעו בחלק 2 של "המפחות של מראינוס, "רשת הקטיפה", שם הם נהרגו על ידי מלוותו של הדוקטור, ברברה רייט, שגילתה את האמת על מה שהם עושים והרסה אותם.
הסדרה המקורית > מפלצות העונה הראשונה > סנסורייטים

הסנסורייטים היו גזע טלפתי מהכוכב ספרת-הסנס ("כוכב החישה"). הסנסורייטים נתפסו כגזע של יצורים פחדנים, שפחדו מבני האדם שהגיעו לכוכבם ואפילו מהחושך. הם הופיעו בעלילה השביעית בעונה הראשונה, "הסנסוריטים", שם חללית של בני אדם מהעתיד הרחוק התרסקה על הכוכב שלהם. שני הגזעים פחדו אחד מהשני, כי כל גזע חשב שהשני רוצה להרוג אותו. מאוחר יותר, החללית התפוצצה, בני האדם מתו והסנסורייטים החלו לסבול מקדחת חמורה. כאשר עוד חללית הגיעה לכוכב, בני האדם והסנסורייטים סבלו מאותה הבעיה, עד שהדוקטור ומלוויו הגיעו אל הכוכב והשכינו שלום בין שתי הקבוצות.
הסדרה המקורית > מפלצות מהעונה השנייה > אנשי הרובוט

אנשי הרובוט היו בני אדם מהמאה ה-22 שהדאלקים ניתחו והפכו ל'זומבים', כדי שישרתו אותם. פעמים רבות, אנשי הרובוט יכלו לצאת פתאום מהשפעת השליטה המוחית של הדאלקים, ולהשתגע או להתאבד. הדאלקים היו זקוקים לאנשי הרובוט בגלל שמספר הדאלקים על כדור הארץ היה מועט, והם היו צריכים עבדים שיעשו בשבילם את "העבודה השחורה" בזמן הפלישה שלהם לכוכב. הם הופיעו בעלילה השנייה של עונה 2, "פלישת הדאלקים לכדור הארץ".
הסדרה המקורית > מפלצות מהעונה השנייה > אנימוס

האנימוס הוא אדיר זקן, יצור שקיים עוד מהיקום שקדם למפץ הגדול. כאשר אנימוס הצליח לחצות מהיקום שלו ליקום הזה, הוא נחת על הכוכב וורטיס. בוורטיס, אנימוס יכל לשלוט על כל יצור בכוכב, שהורכב בעיקר מיצורים דמויי-חרקים. היצורים בכוכב סגדו לו בתור אל. הוא הופיע בפרק החמישי בעונה השנייה, שם עבדיו, הזארבי, תפסו את הדוקטור ומלוויו וניסו להרוג אותם.
הסדרה המקורית > מפלצות מהעונה השנייה > זארבי

הזארבי הם יצורים דמויי-נמלים ענקיות מהכוכב וורטיס. הם תקשרו אחד עם השני על ידי חיכוך הרגליים שלהם אחת בשנייה. כאשר אנימוס הגיע לכוכב וורטיס, הוא השתלט על הזארבי והפך אותם לעבדיו. הם ניסו לתקוף את הדוקטור ומלוויו, אבל נעצרו בידי המנופטרה, יצורים דמויי-פרפרים ענקיים, שעזרו לדוקטור ולמלוויו לעצור את אנימוס ואת כל משרתיו.
הסדרה המקורית > מפלצות מהעונה השנייה > המאסטר

המאסטר היה חבר טוב לשעבר של הדוקטור בגאליפריי, ואדון זמן עריק. הוא היה חסר-מוסר, ונהנה להתערב בהיסטוריה באופן פעיל למטרותיו האנוכיות. איבד את שפיותו בזמן שהיה ילד כשראה את מערבולת הזמן.
הסדרה המקורית > מפלצות העונה השלישית > סייברמן

הסייברמן הם קיבורגים שנוצרו במקור על הכוכב מונדס. במקורם הם היו בני אדם שמוחם הוצא בגופם והוכנס לגוף של קיבורג על מנת שיוכלו לחיות לנצח. הסייברמן הופיעי עם כל התגלמויותיו של הדוקטור חוץ מהשלישי והתשיעי. בספיישל חג המולד של עונה 4 "הדוקטור הבא" בהם נחשף זן נוסף של הסייברמן, סייברשד (חתולים וכלבים שעברו את הטרנספורמציה לסייבר). בעונה החמישית הם מופיעים בפרק "הפנדוריקה נפתחת" כחלק מבוני הפנדוריקה. הם מופיעים גם בפרק ה-12 בעונה השישית. הם מופיעים שוב בעונה 7 פרק 12, שם, הם כמעט מצליחים להשתלט על מוחו של הדוקטור, אך בסוף הוא גובר עליהם ומשמיד את הכוכב על שלושת מיליוני הסייברמנים שעליו. אמנם, בסוף הפרק, רואים חלק סייברמני אחד שעדיין פועל- מה שרומז על כך שהם עוד ישובו ושבו בפרק ספיישל חג מולד: זמנו של הדוקטור.
הסדרה המחודשת (2005-2023)

הסדרה המחודשת של "דוקטור הו" שודרה החל משנת 2005, והיא כוללת גם מפלצות חדשות, וגם מפלצות שחודשו מהסדרה הישנה.
הסדרה המחודשת (2005-2023) > מפלצות העונה הראשונה > התודעה הנסטאנית / האוטון

התודעה הנסטאנית היא חייזר המסוגל לשלוט בפלסטיק. ככל שיש לה יותר כוח – כך טווח השליטה שלה יותר חזק. בעונה 1 פרק 1 "רוז" התודעה הנסטאנית יוצרת את האוטונים – בובות ראווה המסוגלות לרצוח בקלות באמצעות נשק מובנה בכף ידם. האוטונים הופיעו שוב בעונה 5 בצמד הפרקים 12-13 "הפנדוריקה נפתחת-המפץ הגדול 2".
הסדרה המחודשת (2005-2023) > מפלצות העונה הראשונה > הפנים של בו

יצור זקן, האחרון במינו, שחי למעלה מ-5 מיליארד שנים, לפי האגדה. זקנתו מאפשרת לו לחיות רק בתוך מתקן זכוכית, והוא מטופל בבית חולים של חתולי-אדם, ולאחר מכן בידי אחות אחת בלבד משם. הופיע בעונה 1 פרק 2 – "סוף העולם", שם היה אורח שצופה בסוף כדור הארץ. בפרק 1 עונה 2 "ארץ חדשה" הוא היה מטופל בבית החולים ובישר לדוקטור שיפגשו בעתיד, ובפרק השלישי של עונה 3 – "פקק תנועה", התגלה שהוא האחד שהציל את כל העיר ניו יורק העתידית מווירוס קטלני.
בעונה השלישית בפרק אחרון אדוני הזמן, מעלים רמז לכך שקפטן ג'ק הרקנס (אחד מהמלוים שכתוצאה מאירועי סוף העונה הראשונה נהיה בן אלמוות) הוא הפנים של בו.
הסדרה המחודשת (2005-2023) > מפלצות העונה הראשונה > ליידי קסנדרה

בת האדם האחרונה שנשארה בחיים עד לסוף כדור הארץ. מגופהּ נותר עור מתוח בלבד ומוח – בעקבות כל הניתוחים הפלסטיים שעברה. בפרק השני של העונה הראשונה – "סוף העולם", הדוקטור גורם לעורהּ להתייבש  והיא מתפוצצת, אך התודעה שלה נשמרת וחוזרת להופיע בפרק הראשון של עונה 2 – "ארץ חדשה".
הסדרה המחודשת (2005-2023) > מפלצות העונה הראשונה > הגלת'

חייזרים גזיים מתוך הפרק השלישי של העונה הראשונה, "המתים הלא שקטים". הגלת' הם ניצולים ממלחמת הזמן, אשר מתחילים לרצוח בני אדם למטרות יצור נשק.
הסדרה המחודשת (2005-2023) > מפלצות העונה הראשונה > הסלית'ין

ילידי הכוכב רקסקוריקופלאפטוריוס (Raxacoricofallapatorius), שהיו המפלצת הראשית בכמה מפרקי העונה הראשונה. השם סלית'ין הוא שם משפחה ולא שם המין. בפרקים 4-5 "חייזרים בלונדון", "מלחמת העולם השלישית" תכננו להשמיד את כדור הארץ, ואת הדלק שיישאר למכור, אך הדוקטור הצליח להשמיד את כולם, מלבד אחת ששרדה וחזרה להופיע בפרק 11 – "עיר פיצוץ". בנוסף הם הופיעו בסדרת הבת לילדים "הרפתקאות שרה ג'יין".
הסדרה המחודשת (2005-2023) > מפלצות העונה הראשונה > הדאלקים

יצורים ללא כל רגשות, ובעלי רצון להשמיד בלבד. הדמות נוצרה בהשראת הנאצים, שיוצר המפלצת ראה בהם את הרוע המוחלט. הופיעו בסדרה החדשה בעונה הראשונה בפרק 6 "דאלק" ובפרקי הסיום 12-13 "זאב רע", "התפצלות הדרכים". בעונה השנייה הם כיכבו בפרק הסיום "יום האבדון", ובעונה השלישית בצמד הפרקים 4-5 "דאלקים במנהטן", "אבולוציית הדאלקים". בעונה הרביעית חזרו בפרקי הסיום 12-13 "כדור הארץ הגנוב", "סוף המסע", שם היה נראה שקיומם תם. אך הדאלקים הופיעו גם בעונה החמישית בפרק השלישי – "ניצחון הדאלקים", ובנוסף בתפקיד אורח בסוף העונה השישית (פרק 13) – "החתונה של ריבר סונג", כאשר הדוקטור שואב מהם מידע. העונה השביעית נפתחה בפרק איתם הנקרא "מקלט הדאלקים". חזרו להופיע מפעם לפעם גם בעונות הבאות.
הסדרה המחודשת (2005-2023) > מפלצות העונה הראשונה > ג'אגראפס

חייזר בצורת חילזון ענקי, שחי בקור ושולט בהחלטות ומוחות של אנשים. הופיע בפרק השביעי של הסדרה החדשה – "המשחק הארוך".
הסדרה המחודשת (2005-2023) > מפלצות העונה הראשונה > פטרודקטילים

יצורים מעופפים ומאיימים אשר טורפים כל יצור חי בסביבתם כאשר מתקיים פרדוקס. דרך התגוננות מהם היא הסתתרות בתוך מבנה ישן, שיותר קשה להם לחדור אותו (או ביטול הפרדוקס, מה שיגרום להיעלמותם). היו המפלצת בפרק השמיני של העונה הראשונה – "יום האב", והופיעו בפרק האחרון של העונה השישית – "החתונה של ריבר סונג", כאשר הזמן עצר והעבר, העתיד והווה החלו להתקיים יחד.
הסדרה המחודשת (2005-2023) > מפלצות העונה הראשונה > ננוגנים

מכשירים מהמאה ה-51 אשר מסוגלים לתקן בעיות ב-DNA, ולהפוך אותו לכזה בריא. בעונה 1 בפרקים 9-10 "הילד הריק", "הדוקטור רוקד", הם נתקלו בילד גוסס עם מסכת אב"כ אשר מחפש את אימו, ומכך הבינו שזוהי התבנית שבה כל בן אדם צריך להיות.
הסדרה המחודשת (2005-2023) > מפלצות העונה הראשונה > קיסר הדאלקים

ניצול ממלחמת הזמן, שנראה בפרק האחרון של העונה הראשונה – "התפצלות הדרכים", שם התגלה שהצליח לפתח צבא שלם של דאלקים.
חשב את עצמו לאל של כל הדאלקים בעונה הראשונה בפרקים 12-13.
הסדרה המחודשת (2005-2023) > מפלצות העונה השלישית > הג'דון

מעין קרנפים דמויי אדם. עבודתם של יצורים אלו היא בארגון "הצהרת הצללים" – "משטרה להשכרה" של היקום. הם מדברים בכל שפה אפשרית (שפתם שלהם מורכבת מהברות בודדות בלבד). הם נחשבים ללוחמים קשוחים וחסרי כל רגישות, וכל משימה שיציבו להם הם יבצעו, בלי קשר לחיי יצורים שיילקחו או לכל פגיעה שהיא. הופיעו בפרק הראשון של עונה 3 – "סמית' וג'ונס", ובפרק ה-12 של עונה 4 – "כדור הארץ הגנוב".
הסדרה המחודשת (2005-2023) > מפלצות העונה השלישית > הפלסמה

רוצחת שניזונה מדם, ומקבלת את התכונות החיצוניות והפנימיות (לא מופיעה בסדרה מראה עצמאי שלה) של בעליו – ובכך נמלטת מרשויות החוק של החלל. הופיעה בפרק הראשון של עונה 3 – "סמית' וג'ונס".
הסדרה המחודשת (2005-2023) > מפלצות העונה השלישית > הקריונייט

זן מכשפות שפעילותו העיקרית היא באמצעות מילים. בעזרת מילים, המכשפות חודרות לאנשים ומשפיעות עליהם מרחוק. דגימת DNA מבן אדם יכולה לעזור להן ליצור בובת וודו שלו, והן יכולות לעשות בה כרצונן (וההשפעה על הבובה תחול גם על הבן אדם – הטבעת הבובה תגרום לטביעת הבן אדם וכדומה). המילים הן הנשק העיקרי שלהן, אך הן גם הדרך היחידה להפילן. [אמירת שמם פוגעת בהם] הקריונייט יכולות להיראות בשתי צורות: האחת כבן אדם רגיל לחלוטין, והשנייה כמכשפה (צורתן הטבעית). הופיעו בפרק "צופן שייקספיר" – מספר 2 בעונה השלישית.
הסדרה המחודשת (2005-2023) > מפלצות העונה השלישית > המאקרה

טורפים שבמהלך השנים עברו תהליך מוטציה, וניזונים מגז מלוכלך, שליצורים אחרים יכול להיות רעיל. התפתחותם איטית, והם מבצעים אותה באמצעות גזילת חיים של יצורים אחרים. הופיעו בפרק 3 בעונה 3 – "פקק תנועה". המאקרה הופיעו לראשונה בעונה 4 של הסדרה הישנה.
הסדרה המחודשת (2005-2023) > מפלצות העונה השלישית > עבדי חזיר

הכלאה בין בני אדם לחזירים, שבוצעה על ידי הדאלקים, והביאה ליצור גזע חדש של עבדים. לאחר הכלאה שכזו, היצור שורד רק שבועות בודדים, וברוב המקרים נמחקים ממנו כל רגשותיו. הופיעו בצמד הפרקים 4-5 "דאלקים במנהטן", "אבולוציית הדאלקים" בעונה 3.
הסדרה המחודשת (2005-2023) > מפלצות העונה השלישית > הדאלק האנושי

הכלאה בין האדם לבין הדאלק שבוצעה על דאלק סק ואדריכל "בניין אמפייר סטייט". המטרה הייתה לשלב בין החוכמה של הדאלקים לבין הצורה והרגשות של בני האדם, וליצור יצור עילאי – שבסופו של דבר נראה כבן אדם שעבר תהליך מוטציה. הופיעה בצמד הפרקים 4-5 "דאלקים במנהטן", "אבולוציית הדאלקים" בעונה 3.
הסדרה המחודשת (2005-2023) > מפלצות העונה השלישית > אדם הדאלק

איש שנראה כמו כל בן אדם רגיל, אך למעשה מוחו וכל תודעתו מרוקנים ממנו, ובמקומם נכנסת מחשבה דאלקית – רצחנית וחסרת רגשות. נרצחו על ידי הדאלקים. הופיעה בפרק 5 "אבולוציית הדאלקים" בעונה 3.
הסדרה המחודשת (2005-2023) > מפלצות העונה השלישית > פרופסור לזרוס

פרופסור זקן שבמהלך ניסוי שעשה להצערתו שהשתבש, עבר מוטציה והפך לחיה גדולה ונוראית שגוזלת את כל האנרגיה והנוזלים בגופו של בן אדם, בפרק זמן קצר. הופיע בפרק 6 בעונה 3 – "ניסוי לזרוס".
הסדרה המחודשת (2005-2023) > מפלצות העונה השלישית > שמש הטוראג'י

ישות חיה המצויה בתוך השמש. השתמשו בה בעבר לצריכת דלק לחלליות, אך חוקק חוק כנגד זה. השמש מסוגלת לחדור למוחות של יצורים חיים, ולשרוף אותם במבטה. קיימת אפשרות, במידה והיא חודרת לגופך, להקפיא אותה החוצה, אך מעטים הם השורדים תהליך שכזה. הופיעה בפרק "42" – מספר 7 בעונה השלישית.